Xkcd

xkcd, noen ganger benevnt XKCD, er en nettegneserie startet i 2005 av den amerikanske fysikeren Randall Munroe. Tegneseriens undertittel beskriver den som «en tegneserie om kjærlighet, sarkasme, matematikk og språk». Munroe sier på nettsiden at tegneseriens navn ikke er et akronym, men «bare et ord uten noen fonetisk uttale». 

Temaene i tegneserien varierer fra betraktninger om livet og kjærligheten til innsidehumor om matematikk, programmering og vitenskap. Noen striper har enkel humor eller popkulturelle referanser. Selv om den har en rolle-besetning med strekmenn, figurerer både landskap, grafer og intrikate matematiske mønster slik som fraktaler. Nye striper legges ut tre ganger i uken, henholdsvis på mandager, onsdager og fredager.

Munroe har gitt ut fem bøker som er en spin-off fra serien. Den første boka ble publisert i 2010 og het xkcd: volume 0 og inneholdt et utvalg med striper fra nettsiden hans.  

Boka What If? som han utga i 2014, er basert på bloggen hans med samme navn. I bloggen svarer han på uvanlige spørsmål om vitenskap fra leserne på en humoristisk måte, men likevel solid forankret i vitenskap. What if seksjonen av nettstedet blir oppdatert med nye artikler fra tid til annen. Boka hans Thing Explainer fra 2015 forklarer vitenskapelige emner kun ved hjelp av de 1000 mest vanlige ordene i engelsk språk. En fjerde bok How To som er beskrevet som «en fundamentalt uhjelpsom selvhjelps-bok» ble utgitt 3. september 2019. Hans femte bok What If? 2 ble utgitt 13 september 2022.

Historie 

Som student tegnet ofte Munroe grafer, kart og kamper mellom strekmenn i margen på skolebøkene sine, ved siden av å løse matematiske problem som ikke var en del av undervisningen. Omtrent på samme tid som han ble uteksaminert fra universitetet hadde haugen med kladdebøker blitt for stor og han startet å scanne inn bildene.

xkcd begynte i september 2005 da Munroe bestemte seg for å scanne inn tegningene sine og publisere dem på sin personlige nettside. Ifølge Munroe har ikke tegneseriens navn noen spesiell betydning og er kun et tilfeldig valgt ord på 4 bokstaver uten en fonetisk uttale, noe han beskriver som «en verdsatt og omhyggelig voktet entitet i settet med 4-bokstavers ord». I januar 2006 fikk tegneserien sitt eget nettsted, laget i samarbeid med Derek Radtke.

Mai 2007 fikk tegneserien stor oppmerksomhet når den laget et geografisk kart over en rekke nettsamfunn. Diverse nettsteder ble tegnet som kontinenter, som hver hadde en størrelse tilsvarende deres egen popularitet, og lagt i nærheten av andre nettsteder med lignende tematikk. Dette ga xkcd andreplassen på avisen Syracuse Post-Standard sin liste over nylig populære nettsteder. I 2008 var xkcd stor nok til å forsørge Munroe og Radtke finansielt gjennom salg av flere tusen T-skjorter per måned.

19. september 2012 ble «Click and Drag» publisert, som hadde et panel som kunne utforskes ved å klikke på og dra innholdet. Det utløste en umiddelbart positiv respons på sosiale medier og nettforum. Det storre bildet som var benyttet i panelet målte 165,888 bildepunkter i bredde og 79,822 bildepunkter i høyde. Munroe beskrev den i etterkant som «kanskje den mest populære jeg noensinne publiserte på internett», og rangerte den blant sine personlige favoritter.

Tegneserie-stripen «Time» ble publisert ved midnatt 25. mars 2013 (østkyst-tid). Stripen ble oppdatert hvert 30. minutt helt frem til 30. mars, hvor den gikk over til å bli oppdatert hver time, noe som fortsatte i totalt 4 måneder. Bildene var konstruert som intervall-bilder i en lengre fortelling, med mouseover tekst som opprinnelig sa «Vent på det.», som senere ble forandret til «LØP.» og som ble forandret til «Slutten.» 26. juli. Fortellingen bebynte med en mann og ei dame som bygger et stort sandslott på en strand og som deretter begir seg ut på et eventyr for å utforske havets mysterier. Den 26. juli ble det lagt til en tekstboks med teksten «Slutten». Tasha Robinson i nettavisen The A.V. Club skrev følgende om tegneserie stripen: «... den formen for intrikate eksperimenter som får folk til å komme tilbake til XKCD, som på sitt beste ikke er en tegneserie-stripe, men en ide-fabrikk såvel som en delt opplevelse». Cory Doctorow omtalte «Time» 7. april i en kort artikkel på nettstedet Boing Boing, hvor han sa at tegneserien hadde forbedre seg betraktelig. Stripen som totalt besto av 3099 panel ble avsluttet den 26. juli 2013 og ble fulgt opp med en blog post som oppsummerte reisen. Stripen vant Hugo prisen i kategorien for beste grafiske historie i 2014. 

Rundt 2007 tegnet Munroe alle stripene på papir, som han så scannet og behandlet på et nettbrett. I 2014 begynte han å bruke et digital tegnebrett av merket Wacom/Cintiq for å tegne stripene, i likhet med mange andre tegneserie tegnere. Ved siden av benyttet han en laptop for programmerings-oppgaver.

Påvirkninger
 

Munroe har vært en fan av tegneseriestriper i aviser siden barndommen, og beskriver xkcd som arvtageren til Charles M. Schulz' Knøttene. I motsetning til Knøttene så ville xkcd sin eiendommelige og tekniske humor hatt for snever appell til å kunne trykkes i aviser. Munroe har sagt at i tegneserier på nett «kan man tegne noe som appellerer til en prosent av publikum, en prosent av USA. Det er tre millioner mennesker og det er flere lesere en det mindre tegneserier klarer å oppnå». Munroe har beskrevet mangelen på redaktør kontroll, på grunn avn internetts lave terskel for å ta i bruk, som «en redning».

Tilbakevendende tema 

Selv om det ikke er noen spesifik historie i tegneserien er det tilbakevendende tema og roller. Tilbakevendende tema for xkcd er teknologi, vitenskap, matematikk og mellommenneskelige forhold. xkcd har ofte popkulturelle vitser slik som Guitar Hero, Facebook, Vanilla Ice og Wikipedia.

Mange av stripene åpner med ordene "Min hobby:" og skildrer vanligvis fortellerkarakteren som beskriver en form for humoristisk eller eiendommelig oppførsel. Det skal legges til at ikke alle stripene er ment å være humoristiske. Romantikk og mellommenneskelige forhold er ofte tema, og andre xkcd striper består av komplekse avbildninger av landskap. Mange av xkcd stripene refererer til Munroe sin "besettelse" med potensielle Velociraptor angrep.

Referanser til Wikipedia artikler eller til Wikipedia selv har forekomt flere ganger i xkcd. En etterligning av en Wikipedia artikkel for «Malamanteau» funnet opp av Munroe for å spøke med Wikipedias typiske skrivestil, skapte en kontrovers innad i Wikimedia, noe som media oppdaget. En annen stripe illustrerte et emne som ville ha vært umulig for Wikipedia å dekke på en nøytral måte - en tenkt innsamlingsaksjon til enten aktivister som er for selv-bestemt abort eller til aktivister som er mot selv-bestemt abort, basert utelukkende på ordmengden i en Wikipedia artikkel om aksjonen, der mottakeren av pengen ville blitt avgjordt av om artikkelen hadde et partall eller oddetall antall ord.

Omtrent samtlige av stripene har en hjelpetekst (via HTML title nøkkelordet) som vanligvis inneholder en tilleggs-poeng eller merknad knyttet til stripen.

En av de tilbakevendende rollene er en mann som har på seg en svart hatt. Han er en utpreget sosiopat som har dedikert livet sitt til å lage forvirring og skade andre kun for sin egen fornøyelse. Han har ikke noe navn. så de fleste rolleinnhaverne kaller han bare for "svart hatt". Han skaffet seg en kjæreste, som tegneseriens fans har kalt for "Dansken", i løpet av en liten serie kalt "Journal". Hun viser seg å være like ondsinnet som det han er.

En av de andre tilbakevendende rollene er en mann med en beret som noen ganger blir referert til som "beret mannen". Han er tilsynelatende naiv, besatt av bakerier og mangler fullstendig kontakt med virkeligheten. Han driver et selskap som tjener utrolige menger med penger til tross for at han ikke har noen anelse om hva selskapet faktisk gjør. I et tilfelle ansatte han Lin-Manuel Miranda som ingeniør og i et annet tilfelle grodde han bokstavelig talt endeløse vinger.

Geografiske kart og deres ulike formater og produksjonsmetoder er ofte tilbakevendende tema i tegneserien. Noen ganger har disse kartene blitt nevnt av analytikere på grunn av deres fantasifulle eller originale presentasjon av tall og statistikk. I stripen "2016 Election Map" er fargede strekmenn brukt for å vise hvordan folk stemte i forhold til deres region, noe som ga et klarere bilde av hvordan folk stemte i 2016 valget i USA. Alan Cole, en økonom ved University of Pennsylvania’s Wharton School, gjorde en kritisk analyse av kartet og konkluderte med at den var den mest elegante og informative han hadde sett.

Aktiviteter inspirert av xkcd 

Fans av tegneserien har ved flere anledninger blitt motivert til å utføre handlingen i bestemte tegninger eller skisser i den virkelig verden. Noen notable tilfeller inkluderer:

 Richard Stallman ble konfrontert av studenter kledd ut som ninjaer før han skulle tale ved Yale Political Union – inspirert av "Open Source".
 23. september 2007 samlet hundrevis av mennesker ved pastor Thomas J. Williams parken, , i North Cambridge, Massachusetts, hvor parkens koordinater ble nevnt i "Dream Girl". Munroe dukket opp og kommenterte at "kanskje det å ønske seg noe kan gjøre det virkelig", og reverserte dermed slutten han tegnet i den siste rammen av den samme stripen. Denne parken er kjent fra NASAs "få øye på romstasjonen" program, som tilbyr informasjon om muligheter for å få sett den internasjonale romstasjonen.

Når  xkcd stripen "Time" vant en Hugo award i kategorien "beste grafiske historie" i august 2014, ble den tatt i mot av Cory Doctorow på vegne av Munroe, kledd ut som Munroe hadde tegnet han i en tidligere stripe, "1337: Part 5".
 xkcd lesere begynte å snike sjakkbrett om bord på berg-og-dal-baner etter at "Chess Photo" ble publisert. – inspirert av "Chess Photo".
 Aktiviteten "geohashing" har fått mer enn 1000 deltagere, som reiser til tilfeldige koordinater kalkulert ut ifra en algoritme beskrevet i "Geohashing".
 I oktober 2007 foretok en gruppe forskere ved University of Southern California Information Sciences Institute en statistisk undersøkelse om internett og presenterte sine data ved hjelp av en  Hilbert kurve som de påsto var inspirert av en xkcd stripe som hadde benyttet en lignende teknikk. Inspirert av den samme stripa brukte Carna botnettet en Hilbert kurve for å representere data i deres statistiske undersøkelse om internett i 2012.
 Basert på "Packages", har programmerere satt opp programmer til å automatisk finne en vare til salgs på internett for en dollar hver dag.
 Som en respons til "Password Strength", viser Dropbox to meldinger, henholdsvis "lol" og "Hei der. Ikke ta råd fra en tegneserie altfor bokstavelig ;)" når man forsøker å registrere seg med passordet "correcthorsebatterystaple". ArenaNet anbefaler Guild Wars 2 brukere å lage passord etter de samme retningslinjene som ble beskrevet i stripen.
 Inspirert av xkcd stripa "Online Communities 2", laget den slovakiske kunstneren Martin Vargic et "kart over internett 1.0".
 I 2008 postet Munroe en parodi på Discovery Channels I Love the World reklamekampanje på xkcd, som senere ble gjenspilt av Neil Gaiman, Wil Wheaton og Cory Doctorow.

Priser og utmerkelser 

xkcd har blitt anerkjent ved forskjellige prisutdelinger. I 2008 ved Web Cartoonists' Choice Awards ble tegneserien nominert for "utmerket bruk av mediumet", "utmerket kort-form tegneserie" og "utmerket komisk tegneserie", og den vant "utmerket enkelt-panel tegneserie". Lesere stemte for xkcd som "beste tegneserie stripe" i 2007 og 2008 Weblog Awards. Tegneserien ble nominert for en NewNowNext Award i 2009 i kategorien "OMFG Internet Award". 

Randall Munroe var nominert for en Hugo Award for beste fan kunstner både i 2011 og 2012, og han vant en Hugo Award for beste grafiske historie i 2014 for "Time".

Bøker 

I september 2009 utga Munroe en bok med tittelen xkcd: volume 0 som inneholdt utvalgte xkcd striper. Boka ble publisert av breadpig med en Creative Commons lisens, CC BY-NC 3.0, der alle inntektene fra boken ble donert til Room to Read for å bedre lese- og skriveferdigheter og utdannelse i utviklingsland. Seks måneder etter utgivelsen hadde boken solgt 25 000 eksemplar. Bok promoteringen i byen New York og Silicon Valley var en innsamlingsaksjon for Room to Read, som samlet inn 32 000 USD til byggingen av en skole i Salavan provinsen i Laos.

I October 2012 ble xkcd: volume 0 inkludert i Humble Bundle eBook bunten. Den var tilgjengelig for nedlastning kun for de som donerte et beløp høyere en gjennomsnittet for de andre bøkene. Boken ble sluppet fri for DRM i to forskjellige kvalitets-utgaver av PDF.

12. mars 2014 annonserte Munroe boka What If?: Serious Scientific Answers to Absurd Hypothetical Questions. Boken ble sluppet 2. september 2014. Boken baserer seg på What If? bloggen på xkcd nettstedet. 13. mai 2015 annonserte Munroe en ny bok med tittelen Thing Explainer, som ble sluppet 24. november 2015. Thing Explainer er basert på xkcd stripen "Up Goer Five" og bruker kun de 1000 mest brukte ordene i det engelske språket for å forklare forskjellige vitenskapelige maskiner.

5. februar 2019 annonserte Munroe en fjerde bok med tittelen “How To” som bruker matematikk og vitenskap for å finne de verst tenkelige løsningene på hverdagslige problemer. Den ble sluppet 3. september.

13. september 2022 ble hans femte bok What If? 2 utgitt.

Se også 
 Saturday Morning Breakfast Cereal (SMBC) - tegneserie på nett med en lignende stil

Referanser

Primære kilder
I teksten er disse referansene anført med tegnet for en dobbel dolk (‡):

Videre lesning 
 
 
 
  En artikkel om xkcd sin påvirkning på google søk.

Eksterne lenker 

 
 xkcd What-If
 Explain xkcd, en wiki dedikert til å forklare alle referansene som finnes i hver stripe.

Tegneserier fra USA
Internettegneserier